Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: 1994. évi I. törvény 3. §-ával összhangban — a rendelet
Paragraph Index: 228

2. A vágóhidakra vonatkozó higiéniai követelmények, kivéve az 5. pont hatálya alá tartozó vágóhidakat és feldolgozó üzemeket 2.1. Az engedélyezett vágóhidak különleges higiéniai követelményei 2.1.1. Az üzemeltetõ köteles az 1. pontban elõírt általános higiéniai követelményeken felül legalább az alábbi feltételeket biztosítani: 2.1.1.1. Megfelelõ élõállat-szállást, vagy ha az éghajlat megengedi, megfelelõ karámot kell biztosítani az állatoknak. Ezek falainak és a padozatának tartósnak, vízhatlannak, könnyen tisztíthatónak és fertõtleníthetõnek kell lennie. Az élõállat-szállást el kell látni itatóval és etetõvel, lefolyórendszerrel, ami biztosítja a technológiai szennyvíztõl elkülönülõ csatornahálózat felé történõ elvezetést. Az élõállatokkal foglalkozó dolgozók részére külön öltözõt kell létesíteni szennyezett övezetben. Az élõállat-szállásnál megfelelõ természetes, illetve mesterséges világítást és szellõzést kell biztosítani. 2.1.1.2. Az élõállat-szálláson zárható helyiségek vagy karámok szükségesek a beteg vagy betegségre gyanús állatok számára, elkülönített csatornázással, illetve külön zárható hely szükséges az ilyen állatok levágására. Az ezen vágások során keletkezett visszatartott hús és az emberi fogyasztásra alkalmatlannak minõsített hús tárolására külön helyiséget kell biztosítani. 2.1.1.3. Nem szükséges külön helyiség a beteg vagy betegségre gyanús állatok számára, az ilyen állatok levágására, ha a rendes vágás végeztével történik meg a vágás, és emellett megakadályozzák az emberi fogyasztásra alkalmas hús szennyezõdését, valamint hatósági ellenõrzés mellett szigorított tisztítást és fertõtlenítést végeznek, mielõtt újra egészséges állatot vágnak. 2.1.1.4. Elkülönített részt kell biztosítani a trágya tárolására, ha a vágóhíd területén tárolják. 2.1.1.5. Megfelelõ nagyságú helyiséget kell biztosítani a vágáshoz. Ahol sertésen kívül más állatfajokat is vágnak, külön helyiség szükséges a sertésvágáshoz. Nem szükséges külön helyiség, ha a sertés és egyéb állatok vágása nem egy idõben történik, viszont ilyen esetben a forrázást, szõrtelenítést, kaparást és perzselést külön helyen kell végezni. Ezt a helyet egyértelmûen el kell különíteni a vágási vonaltól, egy legalább öt méteres nyitott területtel vagy egy legalább három méter magas válaszfallal. 2.1.1.6. Megfelelõ nagyságú külön-külön helyiségek szükségesek, amelyek kizárólag a következõk számára vannak fenntartva:

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes